[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 5.10.2006

KOM(2006) 575 endelig

Forslag til

RÅDETS BESLUTNING

om fastsættelse af de finansielle bidrag, medlemsstaterne skal betale til Den Europæiske Udviklingsfond (3. tranche 2006)

(forelagt af Kommissionen)

BEGRUNDELSE

Siden finansforordningen for 9. EUF er trådt i kraft, træffer Rådet afgørelse om hver enkelt af de tre trancher, som medlemsstaterne skal udbetale til finansiering af EUF, på forslag af Kommissionen. Hvad angår de instrumenter under 9. EUF, som EIB (Den Europæiske Investeringsbank) varetager forvaltningen af, skal medlemsstaterne betale deres bidrag direkte til EIB. Bidragene til de øvrige instrumenter indbetales til Kommissionen.

I overensstemmelse med artikel 121 i finansforordningen for 9. EUF har EIB meddelt Kommissionen sine ajourførte overslag over forpligtelser og betalinger for de instrumenter, den forvalter.

Det aktuelle forslag vedrører den tredje tranche af bidragene for regnskabsåret 2006. I overensstemmelse med artikel 38, stk. 2, i finansforordningen for 9. EUF er forfaldsplanen for denne tranche følgende: 1) Kommissionen forelægger forslaget senest den 10. oktober 2006. 2) Rådet træffer afgørelse om denne tranche senest 21 kalenderdage efter forelæggelsen af Kommissionens forslag. 3) Medlemsstaterne indbetaler de forfaldne bidrag i denne tranche senest 21 kalenderdage efter, at de er blevet underrettet om Rådets afgørelse.

Endelig skal det understreges, at det i artikel 40, stk. 4, i finansforordningen for 9. EUF fastsættes, at hvis bidragstrancher, der er forfaldet til betaling, ikke er indbetalt senest ved udløbet af den fastsatte frist, skal den pågældende medlemsstat betale en morarente af det ikke-betalte beløb efter bestemmelserne i samme artikel.

Forslag til

RÅDETS BESLUTNING

om fastsættelse af de finansielle bidrag, medlemsstaterne skal betale til Den Europæiske Udviklingsfond (3. tranche 2006)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou, Benin, den 23. juni 2000[1] og revideret i Luxembourg, Storhertugdømmet Luxembourg, den 25. juni 2005[2], og

under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand i henhold til finansprotokollen til partnerskabsaftalen mellem staterne i Afrika, Vestindien og Stillehavet og Det Europæiske Fællesskab og dets medlemsstater, undertegnet den 23. juni 2000 i Cotonou (Benin)[3], særlig artikel 10,

under henvisning til Rådets afgørelse 2001/822/EF af 27. november 2001 om de oversøiske landes og territoriers associering med Det Europæiske Fællesskab[4],

under henvisning til finansforordningen af 27. marts 2003 for den 9. Europæiske Udviklingsfond[5], i det følgende benævnt finansforordningen for 9. EUF, særlig artikel 38, stk. 1,

under henvisning til forslag fra Kommissionen[6], og

ud fra følgende betragtninger:

(1) Den 21. oktober 2005 meddelte Kommissionen Rådet et overslag over de betalinger, den forudså for regnskabsåret 2006, samt en forfaldsplan for indkaldelse af bidrag. Den 21. december vedtog Rådet beslutningen om fastsættelse for regnskabsåret 2006 af forfaldsplanen for indkaldelse af medlemsstaternes bidrag til EUF.

(2) Den 21. december 2005 vedtog Råder beslutningen om de bidrag, medlemsstaterne skulle indbetale til Kommissionen og Den Europæiske Investeringsbank til første tranche for 2006. Den 26. juni 2006 vedtog Rådet beslutningen om de bidrag, medlemsstaterne skulle indbetale til Kommissionen og Den Europæiske Investeringsbank til anden tranche for 2006.

(3) Ifølge artikel 38, stk. 2, tredje afsnit, i finansforordningen for 9. EUF skal Kommissionen forelægge forslaget til tredje tranche for det igangværende regnskabsår senest den 10. oktober.

(4) I artikel 38, stk. 2, tredje afsnit, i finansforordningen for 9. EUF fastsættes det, at Rådet træffer afgørelse om denne tranche senest 21 kalenderdage efter forelæggelsen af Kommissionens forslag, og at medlemsstaterne indbetaler de forfaldne bidrag i denne tranche senest 21 kalenderdage efter, at de er blevet underrettet om Rådets afgørelse.

(5) I henhold til artikel 121, forste afsnit, i finansforordningen for 9. EUF skal Den Europæiske Investeringsbank sende Kommissionen de ajourførte overslag over forpligtelser og betalinger.

(6) I artikel 133, stk. 2, 3 og 4, i finansforordningen for 9. EUF fastsættes det, at den procedure for indkaldelse af bidrag, der er fastlagt for 9. EUF, også gælder for gennemførelsen af afgørelserne vedrørende tidligere fonde.

VEDTAGET FØLGENDE BESLUTNING:

Artikel 1

De bidrag, medlemsstaterne skal indbetale til Kommissionen og Den Europæiske Investeringsbank til tredje tranche for 2006, er angivet i tabellen i bilaget.

Artikel 2

Denne beslutning anvendes fra dagen for vedtagelsen.

Artikel 3

Denne beslutning er rettet til de medlemsstater, der bidrager til 9. EUF.

Udfærdiget i Bruxelles, den

På Rådets vegne

Formand

BILAG

Bidrag til tredje tranche 2006 (i EUR)

Medlemsstat | til Den Europæiske Investeringsbank | til Kommissionen |

TYSKLAND | 4.672.000 | 46.720.000 |

BELGIEN | 784.000 | 7.840.000 |

DANMARK | 428.000 | 4.280.000 |

SPANIEN | 1.168.000 | 11.680.000 |

FRANKRIG | 4.860.000 | 48.600.000 |

GRÆKENLAND | 250.000 | 2.500.000 |

IRLAND | 124.000 | 1.240.000 |

ITALIEN | 2.508.000 | 25.080.000 |

LUXEMBOURG | 58.000 | 580.000 |

NEDERLANDENE | 1.044.000 | 10.440.000 |

PORTUGAL | 194.000 | 1.940.000 |

DET FORENEDE KONGERIGE | 2.538.000 | 25.380.000 |

ØSTRIG | 530.000 | 5.300.000 |

FINLAND | 296.000 | 2.960.000 |

SVERIGE | 546.000 | 5.460.000 |

I ALT | 20.000.000 | 200.000.000 |

FINANSIERINGSOVERSIGT |

DATO: 01.9.2006 |

1. | BUDGETPOST: finder ikke anvendelse: vedrører EUF | BEVILLINGER Finder ikke anvendelse |

2. | FORANSTALTNINGENS BETEGNELSE: Rådets beslutning om fastsættelse af de finansielle bidrag, medlemsstaterne skal betale til EUF (3. tranche 2006) |

3. | RETSGRUNDLAG: Finansforordningen af 27. marts 2003 for 9. EUF |

4. | FORANSTALTNINGENS FORMÅL: Indkaldelse af 3. tranche af de bidrag for 2006, som medlemsstaterne skal betale |

5. | FINANSIELLE VIRKNINGER | 12-MÅNEDERS-PERIODE (mio. EUR) | INDEVÆREN-DE REGNSKABS-ÅR [n] (mio. EUR) | FØLGENDE REGNSKABSÅR [n+1] (mio. EUR) |

5.0 | UDGIFTER, SOM AFHOLDES - OVER EU- BUDGETTET (RESTITUTIONER/INTERVENTIONER) - OVER DE NATIONALE BUDGETTER - AF ANDRE | Finder ikke anvendelse |

5.1 | INDTÆGTER - EU'S EGNE INDTÆGTER (LANDBRUGSAFGIFTER/TOLD) - NATIONALE KILDER | Finder ikke anvendelse |

[n+2] | [n+3] | [n+4] | [n+5] |

5.0.1 | UDGIFTSOVERSLAG |

5.1.1 | INDTÆGTSOVERSLAG |

5.2 | BEREGNINGSMÅDE: |

6.0 | ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL? | JA/NEJ |

6.1 | ER FINANSIERING MULIG VED OVERFØRSEL MELLEM KAPITLER PÅ DET LØBENDE BUDGET? | JA/NEJ |

6.2 | ER TILLÆGSBUDGET NØDVENDIGT? | JA/NEJ |

6.3 | BEVILLINGER TIL OPFØRELSE PÅ KOMMENDE BUDGETTER | JA/NEJ |

BEMÆRKNINGER: |

[1] EFT L 317 af 15.12.2000, s. 3.

[2] EFT L 287 af 28.10.2005, s. 4.

[3] EFT L 317 af 15.12.2000, s. 355.

[4] EFT L 314 af 30.11.2001, s. 1.

[5] EUT L 83 af 1.4.2003, s. 1.

[6] EUT C … af …, s. …